
OBRAZLOŽITVENI MEMORANDUM

1.
OZADJE PREDLOGA

1.1.
Cilji predloga

Ta predlog se nanaša na sodelovanje Evropske unije na podlagi člena 185 Pogodbe o delovanju Evropske unije (PDEU) v skupnem programu Eurostars-2 (Eurostars-2), ki ga izvaja več držav članic, kot nadaljevanje skupnega programa Eurostars.

Splošni cilji programa Eurostars-2 so:

· spodbujati tržno usmerjene nadnacionalne raziskovalne dejavnosti na katerem koli področju, katerih rezultat je uvedba novih ali izboljšanih proizvodov, postopkov in storitev na trg, v malih in srednjih podjetjih (MSP)
,
, ki se ukvarjajo z raziskavami, zlasti v tistih MSP, ki še nimajo izkušenj z nadnacionalnimi raziskavami;

· prispevati k dokončni vzpostavitvi Evropskega raziskovalnega prostora (ERP) ter povečati dostopnost in učinkovitost javnega financiranja za MSP, ki se ukvarjajo z raziskavami v Evropi, s poenotenjem, usklajevanjem in časovnim ujemanjem nacionalnih mehanizmov financiranja.

Konkurenčnost MSP, ki se ukvarjajo z raziskavami, se bo povečala in bo dejavno prispevala h gospodarski rasti in odpiranju delovnih mest v Evropi, da se dosežejo cilji strategije Evropa 2020.

1.2.
Utemeljitev predloga

MSP so hrbtenica evropskega gospodarstva in so sposobna znatno prispevati k zagotavljanju večje rasti in odpiranju več delovnih mest v Evropski uniji. V EU je okrog 20,7 milijona MSP, ki predstavljajo več kot 98 % vseh podjetij v EU, ustvarijo približno 58 % bruto dodane vrednosti (BDV) Evropske unije
,
 in zaposlujejo več kot 87 milijonov ljudi (67 % skupnega števila zaposlenih, v nekaterih ključnih panogah kar 80 % vseh delovnih mest).

Med navedenimi MSP oblikujejo inovativna MSP, ki se ukvarjajo z raziskavami, zelo dinamično podskupino, ki lahko močno prispeva k rasti in odpiranju delovnih mest, še zlasti, če je vključena v nadnacionalno sodelovanje na področju raziskav in razvoja. Vendar pa več pomanjkljivosti trga preprečuje enostavni dostop MSP do potrebnega zasebnega financiranja za njihove raziskave in razvoj; obstoječi raziskovalni in razvojni programi zelo redko vključujejo nadnacionalno sodelovanje, niso dovolj časovno usklajeni in interoperabilni. Čeprav je več komplementarnih pobud EU namenjenih inovativnim MSP (npr. finančni instrumenti, kot je instrument delitve tveganja ali na novo vzpostavljen instrument za MSP), pa na ravni EU ni programa, ki bi bil posebej namenjen nadnacionalnim raziskavam in razvoju, ki jih izvajajo raziskovalno intenzivna MSP.

Leta 2008 se je 32
 evropskih držav, ki so bile članice mreže Eureka
, z vzpostavitvijo skupnega programa Eurostars odločilo sprejeti skladen pristop na evropski ravni na področju MSP, ki se ukvarjajo z raziskavami. Cilj programa Eurostars je podpreti MSP, ki se ukvarjajo z raziskavami, s sofinanciranjem njihovih tržno usmerjenih nadnacionalnih raziskav od spodaj navzgor ter jim zagotoviti pravni in organizacijski okvir.

V skladu z Odločbo
 Evropskega parlamenta in Sveta z dne 9. julija 2008 Evropska unija na podlagi člena 185 Pogodbe o delovanju Evropske unije (prejšnji člen 169 ES) finančno sodeluje v programu Eurostars tako, da prispeva do eno tretjino dejanskih prispevkov sodelujočih držav članic in drugih sodelujočih držav v okviru zgornje meje, ki za obdobje 2008-2013 znaša 100 milijonov EUR. Program Eurostars se izvaja prek posebne izvedbene strukture programa, sekretariata Eureka („ESE“), ki je odgovoren za izvrševanje programa, zlasti za organizacijo razpisov za zbiranje predlogov, preverjanje meril za upravičenost, strokovno ocenjevanje in izbiro projektov, spremljanje projektov in dodeljevanje prispevka Unije.

Vmesno oceno programa Eurostars
 je leta 2010 opravila skupina neodvisnih strokovnjakov
, Komisija se je na to oceno odzvala s Poročilom o vmesni oceni
, ki ga je sprejela aprila 2011. Svet za konkurenčnost je v svojih sklepih o omenjenih dokumentih z dne 31. maja 2011
 pozdravil stališče skupine, da je program Eurostars dobro usklajen s cilji strategije Evropa 2020, dobro dopolnjuje možnosti, ki so MSP na voljo za mednarodno sodelovanje v sedmem okvirnem programu, in da se je dokazal kot privlačen za ciljno skupino, ker uspešno dosega evropska MSP, ki se ukvarjajo z raziskavami. Odbor je pozdravil tudi priporočila skupine, naj se program Eurostars nadaljuje tudi po letu 2013, in se zavezal, da bo nadaljevanje programa obravnaval v splošnem okviru prihodnjega skupnega strateškega okvira za financiranje raziskav in inovacij.

Svet je poudaril tudi več priporočil za izboljšanje programa v prihodnosti, vključno s potrebo, da sodelujoče države in EU zagotovijo dovolj sredstev za financiranje največjega možnega števila najbolje uvrščenih projektov, ki izpolnjujejo merila za mejne vrednosti Eurostars; potrebo po dodatni poenostavitvi in uskladitvi postopkov za izvajanje in pravil za financiranje na nacionalni ravni, da se izboljšata uspešnost in učinkovitost programa Eurostars, ter potrebo po stalnem povečevanju kakovosti ocen in ohranitvi kratkega časa do sklenitve pogodb kot prednostne naloge.

Ministrska konferenca Eureka v Budimpešti je 22. junija 2012 potrdila dokument („budimpeški dokument“), ki navaja interes držav Eureka glede podpiranja nadaljevanja programa Eurostars. Budimpeški dokument določa skupno vizijo programa Eurostars-2 in podlago za obravnavo zgoraj omenjenih priporočil iz vmesne ocene. Januarja 2013 je bila neuradna finančna obveznost, ki jo je navedla večina držav, vključenih v program Eurostars, za obdobje 2014−2020, skoraj trikrat večja od obveznosti držav za program Eurostars. Budimpeški dokument poziva EU k sodelovanju v programu Eurostars-2.

Predlog Komisije za program Obzorje 2020
 vključuje namensko dejavnost za raziskovalno intenzivna MSP v delu „Inovacije v MSP“, ki bo podpirala naslednjo fazo programa Eurostars, ki bo izvedena v partnerstvu med državami članicami in ponovno usmerjena glede na vmesno oceno. To je v okviru programa Obzorje 2020 edini program, namenjen MSP, ki se ukvarjajo z raziskavami, in odprt na katerem koli področju raziskav in razvoja ter ima dodatni učinek na pospeševanje povezovanja nacionalnih raziskovalnih programov, s čimer prispeva k dokončanju razvoja Evropskega raziskovalnega prostora. Eurostars-2 je s svojim pristopom od spodaj navzgor in programom na poslovnih temeljih dobro umeščen v del „Vodilni položaj v industriji“ in bo močno prispeval k doseganju njegovih ciljev s podpiranjem projektov, ki so neposrednega pomena za več vodilnih in omogočitvenih industrijskih tehnologij, ter pomagal inovativnim raziskovalno intenzivnim MSP, da bodo postala vodilna podjetja na svetovni ravni.

2.
REZULTATI POSVETOVANJ Z ZAINTERESIRANIMI STRANMI IN OCENE UČINKA

2.1.
Posvetovanje o prihodnosti skupnega programa Eurostars

V zadnjih treh letih je bilo opravljeno veliko število posvetovanj o programu Eurostars in njegovem prihodnjem razvoju. V posvetovanja so bili vključeni vsi notranji in zunanji deležniki. Med drugim so bile prejete pripombe v zvezi z opredelitvijo glavnih problemov in ovir, vprašanji, povezanimi s subsidiarnostjo ter prihodnjimi možnostmi in njihovimi učinki.

V okviru javnega posvetovanja o „zeleni knjigi o skupnemu strateškemu okviru za financiranje raziskav in inovacij v EU“ Evropske komisije je od februarja do maja 2011 potekalo odprto javno posvetovanje o podpornih ukrepih za MSP in uporabi člena 185 Pogodbe o delovanju Evropske unije. Program Eurostars je bil obravnavan ali omenjen v 70 od 849 dokumentov s stališči, ki so bili pripravljeni kot odziv na zeleno knjigo. Več kot 80 % organizacij, ki so se odzvale, je izrazilo pozitivna stališča. Nekaj kritičnih pripomb (10 %) se je v glavnem nanašalo na vprašanja časovnega usklajevanja. Druge pripombe so bile osredotočene na dejstvo, da države članice niso vedno spoštovale svojih obveznosti glede usklajevanja pravil za financiranje, ravni proračuna in časa do sklenitve pogodb.

Javnemu posvetovanju o zeleni knjigi sta sledili dve javni delavnici o „inovacijah v malih in srednjih podjetjih“ v Bruslju
, ki se jih je udeležilo 160 udeležencev iz vrst strokovnjakov s področja raziskav in inovacij ter zadev MSP iz evropskih in nacionalnih združenj MSP in industrijskih združenj ter predstavnikov držav članic, vladnih organov in nacionalnih kontaktnih točk za MSP. Rezultat razprav na delavnicah sta dva glavna zaključka o področju prihodnjega programa Eurostars-2: prvič, program Eurostars-2 bi moral še naprej potekati za isto ciljno skupino (MSP, ki se ukvarjajo z raziskavami); drugič, udeleženci delavnic niso podprli zamisli o širitvi področja uporabe programa Eurostars tudi na MSP, ki se ne ukvarjajo z raziskavami, ker število in obseg nacionalnih programov, ki podpirajo druge vrste MSP (kot so raziskave v korist MSP), ne zadoščata za oblikovanje kritične mase in vzpostavitev skupnega programa v skladu s členom 185 Pogodbe o delovanju Evropske unije.

S potencialnimi in sedanjimi končnimi upravičenci projektov, financiranih v okviru programa Eurostars (MSP in raziskovalnimi institucijami), ter drugimi deležniki se je v okviru vmesne ocene leta 2010
 posvetovala tudi skupina neodvisnih strokovnjakov. Kot je omenjeno v poglavju 1.4, je skupina priporočila, naj se program nadaljuje z izboljšavami, navedenimi v poročilu.

Komisija je v letu 2012 v okviru usmerjevalne skupine za oceno učinka, ki je vključevala različne službe Komisije, razpravljala o nadaljnji zagotovitvi podpore EU programu Eurostars-2. Usmerjevalna skupina za oceno učinka je prispevala k načrtovanju in načrtu za pripravo poročila o oceni učinka, ki je priložen temu predlogu, s posebnim poudarkom na navedbi problemov in ustreznosti skupnega programa Eurostars za druge politike EU.

2.2.
Možnosti politike

V Poročilo o oceni učinka so bile vključene naslednje možnosti:
Možnost 1 — možnost brez sprememb (BAU) (izhodišče)
Ta možnost ustreza nadaljevanju obstoječega skupnega programa Eurostars v naslednjem programskem obdobju (2014−2020) v sedanji obliki, s sedanjimi izvedbenimi ureditvami in skupnim proračunom. Udeležba in finančni prispevek EU bi bila enaka kot za program Eurostars 1 (finančni prispevek EU znaša do 100 milijonov EUR v okviru sedmega okvirnega programa). Ta možnost je določena za izhodiščno.

Možnost 2 — ničelna možnost (brez udeležbe EU v programu Eurostars-2)

V skladu s to možnostjo bi se udeležba EU in njen finančni prispevek v programu Eurostars prenehala po zaključku sedanje faze financiranja (do konca leta 2013). Odločitev o tem, ali naj se program Eurostars nadaljuje in do kakšne mere naj si prizadeva za znanstveno, upravljavsko in finančno povezovanje, bi bila prepuščena državam članicam.

Možnost 3 — možnost okrepljenega partnerstva

Možnost okrepljenega partnerstva pomeni, da bi se obstoječ skupni program Eurostars nadaljeval tudi v naslednjem programskem obdobju kot pobuda iz člena 185 Pogodbe o delovanju Evropske unije v izboljšani obliki, na podlagi celovitega izvajanja priporočil iz Poročila o vmesni oceni, z višjo stopnjo povezovanja in v razširjenem obsegu.

Države članice Eureka, ki so jih močno spodbujale službe Komisije, so se dogovorile o posebnih ukrepih, ki naj bi se izvajali v okviru programa Eurostars-2, kar bo zagotovilo kratek čas do sklenitve pogodb, večjo standardizacijo pravil in postopkov, vitko upravljanje in večjo časovno usklajenost ter povezanost financiranja. Da bi izboljšale program in podprle večje število raziskovalno intenzivnih MSP s potencialom rasti, so se države članice zavezale, da bodo znatno povečale finančni obseg programa. To je odziv na povečevanje povpraševanja MSP od začetka programa in odraža absorpcijsko sposobnost ciljne skupine programa Eurostars. Zato ter zaradi spodbud in dodatne podpore zgoraj omenjenim izboljšavam bi se ustrezno povečal tudi finančni prispevek EU.

2.3.
Rezultati predhodne ocene učinka

V predhodni oceni učinka je bilo ugotovljeno, da je možnost 3 prednostna možnost z vidika uspešnosti pri doseganju ciljev, učinkovitosti in skladnosti z vsemi merili. To v celoti podpirajo tudi deležniki, saj je 99 % sodelujočih v raziskavi, ki je bila novembra 2012 naslovljena na vse HLR/NPC (odgovorilo je 28 HLR Eureka in/ali NPC iz 22 držav članic Eureka), menilo, da je možnost „novega okrepljenega partnerstva“ zelo primerna in lahko zagotovi večji učinek pri „izboljšanju konkurenčnosti MSP, ki se ukvarjajo z raziskavami in razvojem“.
Februarja 2012 je Poročilo o oceni učinka pregledal in potrdil odbor za oceno učinka. V svojem mnenju je zahteval izboljšave Poročila, ki so bile upoštevane. Poročilo zdaj jasneje razlaga okvir politike, odnose z drugimi pobudami EU, preostale probleme in posebne ukrepe za obravnavo problemov ter jih tesneje povezuje z možnostmi. Cilji so bili pregledani, da bi zagotovili trdno podlago za merjenje napredka, ki ga dosega program Eurostars. Primerjava možnosti z vidika uspešnosti, učinkovitosti in skladnosti je bila izboljšana, stališča deležnikov pa so bolje izražena.

3.
PRAVNI ELEMENTI PREDLOGA

3.1.
Pravna podlaga

Predlog za program Eurostars-2 temelji na členu 185 Pogodbe o delovanju Evropske unije, ki določa, da lahko Unija predvidi sodelovanje Evropske unije pri raziskovalnih in razvojnih programih, ki jih izvaja več držav članic, in tudi sodelovanje v strukturah, vzpostavljenih za izvajanje teh programov.

Sporočilo o programu Obzorje 2020
 navaja: „Nadaljevali se bodo tudi partnerski pristopi na podlagi členov 185 in 187 Pogodbe.“

Člen 20(2)(b) predloga uredbe o programu Obzorje 2020
 navaja več meril za opredeljevanje javno-javnih partnerstev. Program Eurostars izpolnjuje navedena merila: „budimpeški dokument“ o programu Eurostars-2, ki so ga potrdile vse države Eureka, navaja (a) jasno opredelitev ciljev, ki jih je treba doseči v skladu s cilji programa Obzorje 2020 in širšimi cilji politik Unije, navedenimi v oddelku 1.1, (b) finančne obveznosti sodelujočih držav, (c) dodano vrednost ukrepa na ravni Unije, kot je omenjeno v oddelku 3.2, in (d) kritično maso glede obsega in števila vključenih nacionalnih programov.

3.2.
Načeli subsidiarnosti in sorazmernosti

Načelo subsidiarnosti se uporablja, ker predlog ne spada v izključno pristojnost Evropske unije. Subsidiarnost se zagotovi z utemeljitvijo predloga s členom 185 Pogodbe o delovanju Evropske unije, ki izrecno predvideva udeležbo Unije v raziskovalnih in razvojnih programih, ki jih izvaja več držav članic, pri čemer se vsi operativni vidiki izvajajo, kadar je mogoče, na nacionalni ravni, ob zagotavljanju skladnega pristopa skupnega programa na evropski ravni.

Države članice same ne morejo zadovoljivo doseči ciljev predloga: nacionalni raziskovalni programi za podporo MSP, ki se ukvarjajo z raziskavami, niso interoperabilni in združljivi, le zelo malo nacionalnih programskih ciklov je časovno usklajenih in uporablja skupni mednarodni strokovni pregled.
Program Eurostars-2 spoštuje načelo sorazmernosti, ker bodo države članice same odgovorne za izvajanje in vse operativne vidike. Vloga EU je omejena na zagotavljanje spodbud za boljše usklajevanje sodelujočih programov ter usklajevanje pravil in predpisov v korist MSP, ki so zainteresirana za nadnacionalne raziskovalne in razvojne dejavnosti, in tudi na zagotavljanje sinergije z ustreznimi komplementarnimi dejavnostmi v okviru programa Obzorje 2020.

Dodana vrednost ukrepov Unije je precejšnja, ker bo vključevanje EU omogočilo oblikovanje novega pravnega okvira, v katerem se lahko združijo finančna sredstva EU in nacionalna finančna sredstva v okviru skupne strategije za spodbujanje nadnacionalnih skupnih projektov na področju raziskav in razvoja, ki jih začnejo in vodijo MSP, ki se ukvarjajo z raziskavami. Združevanje virov iz nacionalnih programov in virov EU omogoča doseganje kritične mase, s katero se je možno ustrezneje odzivati na izzive, s katerimi se srečujejo MSP, ki se ukvarjajo z raziskavami. To sicer z uporabo obstoječih struktur programa Obzorje 2020 in v okviru nacionalnih programov ne bi bilo izvedljivo. Prispevek Unije znaša eno tretjino prispevkov sodelujočih držav.

Predlagana organizacijska struktura zlasti ohranja najmanjše upravno breme, pri čemer glavno upravno delo opravljajo nacionalne agencije, ki jih nadzoruje skupna pravna struktura, opredeljena za te namene, in je zanje tudi v celoti pristojna.

3.3.
Izbira instrumenta

Predlagani instrument je sklep Evropskega parlamenta in Sveta na podlagi člena 185 Pogodbe o delovanju Evropske unije.

3.4.
Odstopanja od pravil za sodelovanje v programu Obzorje 2020
Predlog dopušča odstopanje od več členov, in sicer od člena 14(5) o preverjanju finančne sposobnosti prijavitelja, člena 16(1) o sporazumih o donacijah, člena 19(1) in od (5) do (7) o izvajanju ukrepa ter členov od 22 do 28 o pravilih za financiranje ukrepa. Navedena odstopanja so posledica razčlenitve odgovornosti med sekretariatom Eureka in nacionalnimi agencijami za financiranje: sekretariat Eureka je odgovoren za prejemanje, porazdeljevanje in spremljanje prispevka Evropske unije, ki se prek nacionalnih agencij za financiranje usmerja na upravičence.

Glavni razlog za to je, da se MSP, posebna ciljna skupina programa Eurostars-2, v nekaterih primerih lažje znajdejo z znanimi pravili sodelujočih nacionalnih programov kot pa pravili EU. Upravne in pravne ovire za sodelovanje teh MSP v nadnacionalnih raziskovalnih in inovacijskih dejavnostih so zmanjšane zaradi uporabe nacionalnih pravil za financiranje in zagotovitve finančnega prispevka Unije ter ustrezne nacionalne javne podpore v okviru enega sporazuma o donaciji.

Predlog s posebno izvedbeno strukturo pri zagotavljanju finančne podpore tretjim osebam predvideva ustrezne zaščitne ukrepe za zagotovitev spoštovanja načel enake obravnave in preglednosti za zaščito finančnih interesov Unije. Za ta namen predvideva tudi vključevanje podrobnih določb v sporazum, ki se sklene med Unijo in posebno izvedbeno strukturo, vključno z močnim pritiskom na hitro postopno usklajevanje in poenotenje pravil nacionalnih programov.

4.
PRORAČUNSKE POSLEDICE

Ocena finančnih posledic zakonodajnega predloga, ki je predložena temu sklepu, določa okvirne proračunske posledice. Najvišji finančni prispevek Unije, vključno s sredstvi Efte, za program Eurostars-2 je 287 milijonov EUR v tekočih cenah v času trajanja okvirnega programa Obzorje 2020. Prispevki bodo zagotovljeni iz naslednjega cilja
 v okviru dela II „Vodilni položaj v industriji“

· „Inovacije v MSP“ 

Določbe Sklepa in sporazuma o prenosu pooblastil, ki se sklene med Komisijo in posebno izvedbeno strukturo, morajo zagotoviti zaščito finančnih interesov EU.

Ocena finančnih posledic zakonodajnega predloga, ki je predložena temu sklepu, določa okvirne proračunske posledice.

5.
NEOBVEZNI ELEMENTI

5.1.
Poenostavitev

V predlogu je predvidena poenostavitev upravnih postopkov za javne organe (EU ali nacionalne) in subjekte zasebnega prava.

Za prejemnike financiranja za raziskave iz novega skupnega programa bo zlasti koristen enotni program za sklepanje pogodb in plačevanje, ki bo uporabljal znana nacionalna pravila in ne bo zahteval ločenega poročanja v zvezi s prispevkom Unije.

EU se bo sporazumevala neposredno s posebno izvedbeno strukturo programa Eurostars-2, ki bo odgovorna za dodeljevanje in spremljanje prispevka Unije ter za poročanje o njegovi uporabi.

5.2.
Klavzula o pregledu/reviziji/časovni omejitvi veljavnosti

Predlog vključuje klavzulo o vmesnem pregledu po treh letih. Veljavnost bo omejena na sedem let.

5.3.
Evropski gospodarski prostor

Predlagani akt se nanaša na zadevo EGP in ga je zato treba razširiti na Evropski gospodarski prostor.
2013/0232 (COD)
Predlog
SKLEP EVROPSKEGA PARLAMENTA IN SVETA
o sodelovanju Unije v programu za raziskave in razvoj, ki ga skupaj izvaja več držav članic ter je namenjen podpori malih in srednjih podjetij, ki se ukvarjajo z raziskavami 
(Besedilo velja za EGP)
EVROPSKI PARLAMENT IN SVET EVROPSKE UNIJE STA −
ob upoštevanju Pogodbe o delovanju Evropske unije, zlasti člena 185 in drugega odstavka člena 188 Pogodbe,

ob upoštevanju predloga Evropske komisije,

po predložitvi osnutka zakonodajnega akta nacionalnim parlamentom,

ob upoštevanju mnenja Evropskega ekonomsko-socialnega odbora
, 

v skladu z rednim zakonodajnim postopkom,

ob upoštevanju naslednjega:

(1)
Komisija v svojem sporočilu o strategiji za pametno, trajnostno in vključujočo rast Evropa 2020
 za doseganje pametne, trajnostne in vključujoče rasti v Uniji poudarja potrebo po razvoju ugodnih pogojev za naložbe v znanje in inovacije. To strategijo sta podprla Evropski parlament in Svet.
(2)
Okvirni program za raziskave in inovacije (2014–2020) Obzorje 2020, ki je bil vzpostavljen z Uredbo (EU) št. …/2013 Evropskega parlamenta in Sveta z dne … 2013
 (v nadaljnjem besedilu: okvirni program Obzorje 2020), je namenjen doseganju večjega učinka na raziskave in inovacije s prispevanjem h krepitvi javno-javnih partnerstev in tudi z udeležbo Unije v programih, ki jih izvaja več držav članic v skladu s členom 185 Pogodbe.

(3)
Z Odločbo št. 743/2008/ES Evropskega parlamenta in Sveta z dne 9. julija 2008 o sodelovanju Skupnosti v programu za raziskave in razvoj, ki ga je sprejelo več držav članic ter je namenjen podpiranju malih in srednje velikih podjetij, ki se ukvarjajo z raziskavami in razvojem
, se je Skupnost odločila za dodelitev finančnega prispevka programu Eurostars, skupnemu programu, ki ga izvajajo vse države članice in pet sodelujočih držav v okviru pobude Eureka, medvladne pobude, vzpostavljene leta 1985 s ciljem spodbujanja sodelovanja v industrijskih raziskavah. 

(4)
Aprila 2012 je Komisija Evropskemu parlamentu in Svetu poslala poročilo o vmesni oceni skupnega programa Eurostars
, ki jo je opravila skupina neodvisnih strokovnjakov dve leti po začetku programa. Strokovnjaki so na splošno menili, da program Eurostars izpolnjuje svoje cilje, zagotavlja dodano vrednost evropskim malim in srednjim podjetjem, ki se ukvarjajo z raziskavami (v nadaljnjem besedilu: MSP) in bi se moral po letu 2013 nadaljevati. Pripravljenih je bilo več priporočil za izboljšanje, ki v glavnem obravnavajo potrebo po nadaljnjem povezovanju nacionalnih programov in izboljšavah operativnega izvajanja, da se dosežeta skrajšanje časa do sklenitve pogodb in večja preglednost postopkov. 

(5)
Uporabljati bi bilo treba opredelitev MSP, navedeno v Priporočilu Komisije 2003/361/ES z dne 6. maja 2003 o opredelitvi mikro, malih in srednjih podjetij
. 

(6)
V skladu s Sklepom Sveta 2013/…/EU z dne … 2013 o uvedbi posebnega programa za izvajanje okvirnega programa za raziskave in inovacije (2014–2020) Obzorje 2020
 lahko podporo prejme ukrep, ki temelji na skupnem programu Eurostars in bo po vmesnem poročilu ponovno usmerjen. 

(7)
Namen programa Eurostars-2, ki je usklajen s strategijo Evropa 2020, povezano vodilno pobudo „Unija inovacij“
 in „Okrepljenim partnerstvom za odličnost in rast v Evropskem raziskovalnem prostoru“
, bo podpirati MSP, ki se ukvarjajo z raziskavami, s sofinanciranjem njihovih tržno usmerjenih raziskovalnih projektov na katerem koli področju. Kot tak bo v kombinaciji z dejavnostmi v okviru cilja „Vodilne in omogočitvene tehnologije“, določenega v okvirnem programu Obzorje 2020, prispeval k doseganju ciljev dela Vodilni položaj v industriji navedenega programa, da bi pospešil razvoj tehnologij in inovacij, ki bodo podprle podjetja prihodnosti in pomagale inovativnim MSP, da postanejo vodilna podjetja na svetovni ravni. V okviru izboljšav prejšnjega programa Eurostars bi se moral program Eurostars-2 usmeriti na skrajšanje časa do dodelitve donacij, močnejše povezovanje ter vitko, pregledno in učinkovitejše upravljanje v končno korist MSP, ki se ukvarjajo z raziskavami. 

(8)
Ministrska konferenca Eureka 22. junija 2012 v Budimpešti je potrdila strateško vizijo programa Eurostars-2 (v nadaljnjem besedilu: budimpeški dokument). Ministri so se zavezali, da bodo po zaključku skupnega programa Eurostars leta 2013 podprli njegovo nadaljevanje za obdobje, ki ga zajema okvirni program Obzorje 2020. Sestavljen bo iz okrepljenega partnerstva, ki bo obravnavalo priporočila iz vmesne ocene skupnega programa Eurostars. Budimpeški dokument določa dva glavna cilja programa Eurostars-2. Prvič, strukturno usmerjen cilj glede povečanja časovne usklajenosti in poenotenja nacionalnih raziskovalnih programov na področju financiranja, ki je osrednji element držav članic za uresničevanje Evropskega raziskovalnega prostora. Drugič, z vsebino povezan cilj glede podpore MSP, ki se ukvarjajo z raziskavami in so vključene v nadnacionalne projekte na področju raziskav in inovacij. Budimpeški dokument poziva Unijo k sodelovanju v programu.

(9)
Sodelujoče države nameravajo prispevati k izvajanju programa Eurostars-2 v obdobju, ki ga zajema program Eurostars-2 (2014−2024).

(10)
Za finančni prispevek Unije programu Eurostars-2 v času trajanja okvirnega programa Obzorje 2020 bi bilo treba določiti zgornjo mejo. V okviru te zgornje meje bi moral prispevek Unije znašati eno tretjino prispevka sodelujočih držav, da se zagotovi kritična masa, potrebna za zadovoljitev povpraševanja projektov, ki so primerni za finančno podporo, doseže visok spodbujevalni učinek in zagotovi tesnejše povezovanje nacionalnih raziskovalnih programov sodelujočih držav. 

(11)
V skladu s cilji okvirnega programa Obzorje 2020 bi morala biti do sodelovanja v programu Eurostars-2 upravičena vsaka država članica in vsaka država, ki se je pridružila okvirnemu programu Obzorje 2020.

(12)
Finančni prispevek Unije bi moral biti pogojen s formalnimi obveznostmi sodelujočih držav glede prispevka za izvajanje programa Eurostars-2 in izpolnjevanjem teh obveznosti. Finančna podpora v okviru programa Eurostars-2 bi morala biti predvsem v obliki nepovratnih sredstev za projekte, izbrane na podlagi razpisov za zbiranje predlogov, objavljenih v okviru programa Eurostars-2. Da bi se dosegli cilji programa Eurostars-2, sodelujoče države zagotovijo dovolj velik finančni prispevek za financiranje primernega števila predlogov, izbranih z vsakim razpisom.

(13)
Skupno izvajanje programa Eurostars-2 zahteva izvedbeno strukturo. Sodelujoče države so se dogovorile, da za izvedbeno strukturo programa Eurostars-2 imenujejo sekretariat Eureka. Sekretariat Eureka je neprofitno mednarodno združenje, ustanovljeno v skladu z belgijsko zakonodajo, in je od leta 2008 odgovorno za izvajanje programa Eurostars. Vloga sekretariata Eureka presega izvajanje programa Eurostars, ker je hkrati sekretariat pobude Eureka z lastnim upravljanjem, povezanim z upravljanjem projektov Eureka zunaj programa Eurostars. Unija, ki jo zastopa Komisija, je ustanovni član pobude Eureka in polnopravni član združenja, ki je sekretariat Eureka. 

(14)
Da se dosežejo cilji programa Eurostars-2, bi moral biti sekretariat Eureka odgovoren za organizacijo razpisov za zbiranje predlogov, preverjanje meril za upravičenost, strokovno ocenjevanje, izbiro in spremljanje projektov ter dodeljevanje prispevka Unije. Oceno predlogov bi morali na centralni ravni izvajati neodvisni zunanji strokovnjaki, za katere je odgovoren sekretariat Eureka, na podlagi razpisov za zbiranje predlogov. Prednostni seznam projektov bi moral biti za sodelujoče države obvezen z vidika dodeljevanja financiranja iz finančnega prispevka Unije in prispevka sodelujočih držav.
(15)
Na splošno bi moral program dokazati jasen napredek v smeri nadaljnjega poenotenja in časovnega usklajevanja nacionalnih programov na področju raziskav in inovacij kot resnični skupni program, ki vključuje okrepljeno znanstveno, upravno in finančno usklajevanje. Tesnejše znanstveno povezovanje bi bilo treba doseči s skupno opredelitvijo in izvajanjem dejavnosti in bi moralo zagotoviti odličnost ter visok učinek izbranih projektov. Povezovanje upravljanja bi moralo zagotoviti dodatno izboljšanje operativne odličnosti in odgovornosti programa. Tesnejše finančno povezovanje bi moralo temeljiti na ustreznem skupnem in letnem finančnem prispevku držav, ki sodelujejo v programu Eurostars-2, ter visoki stopnji nacionalne časovne usklajenosti. To bi bilo treba doseči s postopnim usklajevanjem nacionalnih pravil za financiranje. 

(16)
Finančni prispevek Unije bi bilo treba upravljati v skladu z načeli dobrega finančnega poslovodenja in pravili o posrednem upravljanju iz Uredbe (EU, Euratom) št. 966/2012 z dne 25. oktobra 2012 Evropskega parlamenta in Sveta o finančnih pravilih, ki se uporabljajo za splošni proračun Unije
, ter Delegirane uredbe Komisije (EU) št. 1268/2012 z dne 29. oktobra 2012 o pravilih uporabe Uredbe (EU, Euratom) št. 966/2012
. 

(17)
Da se zaščitijo finančni interesi Unije, bi morala Komisija imeti pravico zmanjšati, začasno ustaviti ali ukiniti finančni prispevek Unije, če se program Eurostars-2 izvaja neustrezno, delno ali z zamudo ali če sodelujoče države ne prispevajo k financiranju programa Eurostars-2 ali prispevajo delno ali z zamudo. Te pravice bi bilo treba zagotoviti v sporazumu o prenosu pooblastil, ki se sklene med Unijo in sekretariatom Eureka. 

(18)
Sodelovanje v posrednih ukrepih, ki se financirajo s programom Eurostars-2, ureja Uredba (EU) št. …/2013 Evropskega parlamenta in Sveta z dne … 2013 o pravilih za sodelovanje v „okvirnem programu za raziskave in inovacije Obzorje 2020 ter razširjanje njegovih rezultatov (2014-2020)“
. Vendar je treba zaradi posebnih operativnih potreb programa Eurostars-2 zagotoviti odstopanja od navedene uredbe v skladu s členom 1(3) navedene uredbe [pravila za sodelovanje v programu Obzorje 2020 in razširjanje njegovih rezultatov].

(19)
Da se olajša sodelovanje MSP, ki so bolj vajena nacionalnih poti in bi sicer izvajala raziskovalne dejavnosti le v okviru svojih nacionalnih meja, bi bilo treba finančni prispevek programa Eurostars-2 zagotavljati v skladu z znanimi pravili iz njihovih nacionalnih programov in ga izvajati na podlagi sporazuma o financiranju, ki ga neposredno upravljajo nacionalni organi, z združitvijo financiranja Unije z ustreznim nacionalnim financiranjem. Zato bi bilo treba zagotoviti odstopanje od členov 14(5), 16(1), 19[(1) in od (5) do (7)] ter od členov 22 do 28 Uredbe (EU) št. … [pravila za sodelovanje v programu Obzorje 2020 in razširjanje njegovih rezultatov].

(20)
Revizijske preglede prejemnikov finančnih sredstev Unije, zagotovljenih v skladu s programom Eurostars-2, bi bilo treba izvajati v skladu z Uredbo (EU) št. …/2013 Evropskega parlamenta in Sveta z dne … 2013 [okvirni program Obzorje 2020]. 

(21)
Finančne interese Unije bi bilo treba zaščititi s sorazmernimi ukrepi v celotnem ciklu odhodkov, vključno s preprečevanjem, odkrivanjem in preiskovanjem nepravilnosti, izterjavo izgubljenih, neupravičeno izplačanih ali porabljenih finančnih sredstev ter po potrebi z upravnimi in denarnimi kaznimi v skladu z Uredbo (EU, Euratom) št. 966/2012.

(22)
Komisija bi morala opraviti vmesno oceno, predvsem z vidika kakovosti in učinkovitosti izvajanja programa Eurostars-2 ter napredka pri doseganju zastavljenih ciljev, in tudi končno oceno ter pripraviti poročilo o navedenih ocenah. 

(23)
Na zahtevo Komisije bi morali sekretariat Eureka in sodelujoče države predložiti vse podatke, ki jih Komisija potrebuje za vključitev v poročilo o oceni programa Eurostars-2. 

(24)
Ker države članice zaradi odsotnosti nadnacionalne razsežnosti ter komplementarnosti in interoperabilnosti nacionalnih programov ne morejo same zadovoljivo doseči ciljev tega sklepa, tj. podpore nadnacionalnim raziskovalnim dejavnostim, ki jih izvajajo razvojno intenzivna MSP, ter prispevati k povezovanju, poenotenju in časovni uskladitvi nacionalnih programov financiranja raziskav in se lahko zato zaradi obsega in učinka ukrepa ti cilji lažje dosežejo na ravni Unije, lahko Unija sprejme ukrepe v skladu z načelom subsidiarnosti iz člena 5 Pogodbe o Evropski uniji. V skladu z načelom sorazmernosti iz navedenega člena ta sklep ne presega tistega, kar je potrebno za doseganje navedenih ciljev −
SPREJELA NASLEDNJI SKLEP:

Člen 1
Vsebina

Ta sklep določa pravila za sodelovanje Unije v drugem programu za raziskave in razvoj, ki ga skupaj izvaja več držav članic ter je namenjen podpori malih in srednjih podjetij, ki se ukvarjajo z raziskavami (MSP) (v nadaljnjem besedilu: program Eurostars-2), ter pogoje za sodelovanje Unije. 

Člen 2
Opredelitev pojmov

V tem sklepu se uporabljata naslednji opredelitvi pojmov:

(1)
„MSP“ pomeni mikro, mala in srednja podjetja, kot so opredeljena v Priporočilu Komisije 2003/361/ES v različici z dne 6. maja 2003;

(2)
„MSP, ki se ukvarja z raziskavami“, je MSP, ki vsaj 10 % svojega prihodka ponovno vlaga v raziskovalne in razvojne dejavnosti ali vsaj 10 % ekvivalenta polnega delovnega časa nameni raziskovalnim in razvojnim dejavnostim.

Člen 3
Cilji

Program Eurostars-2 si prizadeva doseči naslednje cilje:

(1)
spodbujati raziskovalne dejavnosti, ki izpolnjujejo naslednje pogoje:

(a)
dejavnosti se izvajajo z nadnacionalnim sodelovanjem med MSP, ki se ukvarjajo z raziskavami, ali s sodelovanjem MSP z drugimi udeleženci v inovacijski verigi (npr. univerzami, raziskovalnimi organizacijami),
(b)
rezultati dejavnosti se predvidoma uvedejo na trg v dveh letih po zaključku dejavnosti;
(2)
povečati dostopnost in učinkovitost javnega financiranja za MSP v Evropi s poenotenjem, usklajevanjem in časovnim ujemanjem nacionalnih mehanizmov financiranja sodelujočih držav;
(3)
spodbujati sodelovanje MSP, ki še nimajo izkušenj z nadnacionalnimi raziskavami.
Člen 4
Sodelovanje v programu Eurostars-2
1.
Unija sodeluje v programu Eurostars-2, ki ga skupaj izvajajo Belgija, Bolgarija, Češka, Danska, Nemčija, Estonija, Irska, Grčija, Španija, Francija, Hrvaška, Italija, Ciper, Latvija, Litva, Luksemburg, Madžarska, Malta, Nizozemska, Avstrija, Poljska, Portugalska, Romunija, Slovenija, Slovaška, Finska, Švedska in Združeno kraljestvo ter Islandija, Izrael, Norveška, Švica in Turčija (v nadaljnjem besedilu: sodelujoče države), v skladu s pogoji iz tega sklepa.

2.
V programu Eurostars-2 lahko sodeluje vsaka druga država članica in vsaka druga država, ki se je pridružila okvirnemu programu za raziskave in inovacije Obzorje 2020 (2014-2020), vzpostavljenem z Uredbo (EU) št. …/2013 … (v nadaljnjem besedilu: okvirni program Obzorje 2020), če izpolni pogoj iz člena 6(1)(c) tega sklepa. Države članice in pridružene države, ki izpolnijo navedeni pogoj, se za namene tega sklepa obravnavajo kot sodelujoče države.

Člen 5
Finančni prispevek Unije

1.
Največji finančni prispevek Unije, vključno s sredstvi Efte, programu Eurostars-2 je 287 milijonov EUR
. Prispevek se izplača iz sredstev splošnega proračuna Unije, ki so namenjena za ustrezne dele posebnega programa za izvajanje okvirnega programa Obzorje 2020, določenega s Sklepom … /2013/EU v skladu s členom 58(1)(c)(vi) ter členoma 60 in 61 Uredbe (EU, Euratom) št. 966/2012.

2.
Prispevek Unije ne presega največjega zneska iz odstavka 1 in je enak eni tretjini prispevkov sodelujočih držav članic iz člena 7(1)(a). Prispevek krije upravne in operativne stroške.

3.
Za prispevek k upravnim stroškom programa Eurostars-2 se lahko porabi največ 2 % finančnega prispevka Unije. Vse ostale upravne stroške, ki so potrebni za izvajanje programa Eurostars-2, krijejo sodelujoče države.

Člen 6
Pogoji za finančni prispevek Unije

1.
Finančni prispevek unije je odvisen od:

(a)
dokazov sodelujočih držav, da so vzpostavile program Eurostars-2 v skladu s cilji iz člena 3;

(b)
tega, ali so sodelujoče države ali organizacije, ki so jih sodelujoče države določile, imenovale sekretariat Eureka AISBL (v nadaljnjem besedilu: sekretariat Eureka) kot strukturo, ki je odgovorna za izvajanje programa Eurostars-2 ter za prejemanje, dodeljevanje in spremljanje finančnega prispevka Unije;

(c)
obveznosti vsake sodelujoče države, da prispeva k financiranju programa Eurostars-2;

(d)
dokaza sekretariata Eureka o sposobnosti za izvajanje programa Eurostars-2, vključno s prejemanjem, dodeljevanjem in spremljanjem finančnega prispevka Unije, v okviru posrednega upravljanja proračuna Unije v skladu s členi 58, 60 in 61 Uredbe (EU, Euratom) št. 966/2012; 

(e)
uvedbe modela upravljanja za program Eurostars-2 v skladu s Prilogo II.

2.
Med izvajanjem programa Eurostars-2 je prispevek Unije odvisen tudi od:

(a)
tega, ali sekretariat Eureka izvaja cilje programa Eurostars-2 iz člena 3 in dejavnosti iz Priloge I v skladu s pravili za sodelovanje in razširjanje rezultatov iz člena 8; (b)
ohranjanja ustreznega in učinkovitega modela upravljanja v skladu s Prilogo II;

(c)
tega, ali sekretariat Eureka izpolnjuje zahteve v zvezi s poročanjem iz člena 60(5) Uredbe (EU, Euratom) št. 966/2012;

(d)
dejanskega plačevanja finančnih prispevkov sodelujočih držav vsem udeležencem projektov Eurostars-2, izbranih za financiranje na podlagi razpisov za zbiranje predlogov, objavljenih v okviru programa Eurostars-2, ki izpolnjujejo obveznosti iz točke (c) ostavka 1;

(e)
dodelitve financiranja za projekte Eurostars-2 iz nacionalnih proračunov in finančnega prispevka Unije v skladu s prednostnim seznamom projektov;

(f)
dokazov o nedvomnem napredku na področju znanstvenega, upravnega in finančnega povezovanja z določitvijo minimalnih ciljev operativnega izvajanja in mejnikov za izvajanje programa Eurostars-2.
Člen 7 

Prispevek sodelujočih držav

1.
Prispevek sodelujočih držav sestavljajo naslednji finančni prispevki:

(a)
sofinanciranje izbranih projektov Eurostars-2, v glavnem z nepovratnimi sredstvi;

(b)
finančni prispevki za upravne stroške programa Eurostars-2, ki niso pokriti s prispevkom Unije iz člena 5(3).

2.
Vsaka sodelujoča država članica imenuje nacionalni organ za financiranje za zagotavljanje finančne podpore nacionalnim udeležencem v programu Eurostars-2 v skladu s členom 8.

Člen 8
Pravila za sodelovanje in razširjanje rezultatov

1.
Za namene Uredbe (EU) št. … [pravila za sodelovanje v programu Obzorje 2020 in razširjanje njegovih rezultatov] se šteje, da je sekretariat Eureka organ za financiranje.

2.
Z odstopanjem od člena 14(5) Uredbe (EU) št. … [pravila za sodelovanje v programu Obzorje 2020 in razširjanje njegovih rezultatov] sekretariat Eureka preveri finančno sposobnost vseh udeležencev.

3.
Z odstopanjem od člena 16(1) Uredbe (EU) št. … [pravila za sodelovanje v programu Obzorje 2020 in razširjanje njegovih rezultatov] sporazume o donacijah z upravičenci posrednega ukrepa podpišejo zadevni nacionalni organi za financiranje.

4.
Z odstopanjem od členov 19(1) in od (5) do (7) ter od 22 do 28 Uredbe (EU) št. … [pravila za sodelovanje v programu Obzorje 2020 in razširjanje njegovih rezultatov] se za donacije, ki jih upravljajo nacionalni organi za financiranje, uporabljajo pravila za financiranje iz sodelujočih nacionalnih programov.

Člen 9 

Izvajanje programa Eurostars-2 

1.
Program Eurostars-2 se izvaja na podlagi letnih načrtov dela. 

2.
Program Eurostars-2 zagotavlja finančno podporo udeležencem predvsem v obliki nepovratnih sredstev na podlagi razpisov za zbiranje predlogov.

Člen 10
Sporazumi med Unijo in sekretariatom Eureka

1.
Na podlagi pozitivne vnaprejšnje ocene sekretariata Eureka v skladu s členom 61(1) Uredbe (EU, Euratom) št. 966/2012 Komisija v imenu Unije sklene s sekretariatom Eureka sporazum o prenosu pooblastil in sporazume o letnem prenosu finančnih sredstev.

2.
Sporazum o prenosu pooblastil iz odstavka 1 se sklene v skladu s členi 58(3), 60 in 61 Uredbe (EU, Euratom) št. 966/2012 in členom 40 Delegirane uredbe (EU) št. 1268/2012. V sporazumu se določijo tudi: 

(a)
zahteve za sekretariat Eureka v zvezi s kazalniki uspešnosti iz Priloge II k Sklepu (EU) št. … [posebni program za izvajanje okvirnega programa Obzorje 2020]; 

(b)
zahteve za prispevek sekretariata Eureka k spremljanju iz Priloge III k Sklepu (EU) št. … [posebni program za izvajanje okvirnega programa Obzorje 2020]; 

(c)
posebni kazalniki uspešnosti, povezani z delovanjem sekretariata Eureka; 

(d)
zahteve za sekretariat Eureka v zvezi z zagotavljanjem podatkov o upravnih stroških in podrobnih številk o izvajanju programa Eurostars-2;

(e)
ureditve za zagotavljanje podatkov, ki jih Komisija potrebuje, da bi lahko izpolnjevala svoje obveznosti v zvezi z razširjanjem informacij in poročanjem;

(f)
obveznost sekretariata Eureka v zvezi s podpisom dvostranskih sporazumov z nacionalnimi organi za financiranje pred vsakim prenosom finančnega prispevka Unije, v katerih se določijo minimalni cilji operativnega izvajanja in mejniki za izvajanje programa Eurostars-2. 

Člen 11
Ukinitev, zmanjšanje ali začasna ustavitev finančnega prispevka Unije

1.
Če se program Eurostars-2 ne izvaja ali se izvaja neustrezno, delno ali z zamudo, lahko Komisija ukine, sorazmerno zmanjša ali začasno ustavi finančni prispevek Unije v skladu z dejanskim izvajanjem programa Eurostars-2.

2.
Če sodelujoče države ne prispevajo k financiranju programa Eurostars-2 ali prispevajo delno ali z zamudo, lahko Komisija ukine, sorazmerno zmanjša ali začasno ustavi finančni prispevek Unije, ob upoštevanju zneska financiranja, ki so ga sodelujoče države namenile za izvajanje programa Eurostars-2. 

Člen 12
Naknadne revizije
1.
Sekretariat Eureka zagotovi, da zadevni nacionalni organi za financiranje opravljajo naknadne revizije odhodkov za posredne ukrepe v skladu s členom 23 Uredbe (EU) št. … [okvirni program Obzorje 2020]. 

2.
Komisija se lahko odloči, da bo revizije iz odstavka 1 opravila sama. 

Člen 13
Zaščita finančnih interesov Unije

1.
Komisija sprejme ustrezne ukrepe, s katerimi zagotovi, da so pri izvajanju ukrepov, ki se financirajo na podlagi tega sklepa, finančni interesi Evropske unije zaščiteni z izvajanjem preventivnih ukrepov proti goljufijam, korupciji in drugemu protipravnemu ravnanju ter z učinkovitim preverjanjem, ob odkritju nepravilnosti pa z izterjavo neupravičeno izplačanih zneskov ter po potrebi z učinkovitimi, sorazmernimi in odvračilnimi upravnimi in denarnimi kaznimi.

2.
Sekretariat Eureka omogoči osebju Komisije in drugim osebam, ki jih je ta pooblastila, ter Računskemu sodišču dostop do svojih lokacij in prostorov ter do vseh podatkov, vključno s podatki v elektronski obliki, ki so potrebni za izvajanje pregledov.

3.
Evropski urad za boj proti goljufijam (OLAF) lahko na podlagi določb in postopkov iz Uredbe Sveta (Euratom, ES) št. 2185/96
 in Uredbe (ES) št. 1073/1999 Evropskega parlamenta in Sveta
 opravi preiskave, vključno s pregledi in inšpekcijami na kraju samem, da bi v zvezi s sporazumom ali sklepom ali pogodbo, financirano v skladu s tem sklepom, ugotovil morebitne primere goljufije, korupcije ali drugih nezakonitih ravnanj, ki škodijo finančnim interesom Unije.

4.
Pogodbe, sporazumi o donacijah in sklepi o dodelitvi sredstev, ki izhajajo iz izvajanja tega sklepa, vsebujejo določbe, ki izrecno pooblaščajo Komisijo, Računsko sodišče, OLAF in sekretariat Eureka za izvajanje takšnih pregledov in preiskav v skladu z njihovimi pristojnostmi.

5.
Pri izvajanju programa Eurostars-2 sodelujoče države sprejmejo zakonodajne, regulativne, upravne ali druge ukrepe za zaščito finančnih interesov Unije, zlasti za zagotovitev polnega vračila vseh zneskov, dolgovanih Uniji, v skladu z Uredbo (EU, Euratom) št. 966/2012 in Delegirano uredbo (EU) št. 1268/2012.

Člen 14
Sporočanje informacij

1.
Na zahtevo Komisije sekretariat Eureka pošlje vse podatke, ki so potrebni za pripravo poročil iz člena 15.

2.
Sodelujoče države prek sekretariata Eureka predložijo Komisiji vse podatke o finančnem upravljanju programa Eurostars-2, ki jih zahteva Evropski parlament, Svet ali Računsko sodišče. 

3.
Komisija vključi podatke iz odstavka 2 v poročila iz člena 15.

Člen 15
Ocena
1.
Komisija opravi vmesno oceno programa Eurostars-2 do 31. decembra 2017. Komisija pripravi poročilo o tej oceni, ki vključuje njene zaključke in ugotovitve. Komisija pošlje to poročilo Evropskemu parlamentu in Svetu do 30. junija 2018.

2.
Ob koncu sodelovanja Unije v programu Eurostars-2, vendar najpozneje do 31. decembra 2022, Komisija opravi končno oceno programa Eurostars-2. Komisija pripravi o tej oceni poročilo, ki vključuje rezultate ocene. Komisija pošlje to poročilo Evropskemu parlamentu in Svetu.

Člen 16
Začetek veljavnosti

Ta sklep začne veljati dvajseti dan po objavi v Uradnem listu Evropske unije. 

Člen 17
Naslovniki

Ta sklep je naslovljen na države članice.

V Bruslju,
Za Evropski parlament
Za Svet

Predsednik
Predsednik


PRILOGA I


IZVAJANJE

1.
Sekretariat Eureka stalno organizira javne razpise za zbiranje predlogov z roki za dodelitev finančne podpore posrednim ukrepom.

2.
Prijavitelji predložijo predloge projektov sekretariatu Eureka kot enotni vstopni točki. 

3.
Po zaprtju razpisa za zbiranje predlogov sekretariat Eureka opravi centralno preveritev upravičenosti na podlagi meril za upravičenost, določenih v letnem načrtu dela. Sodelujoče države ne smejo dodajati drugačnih ali dodatnih meril za upravičenost.

4.
Sekretariat Eureka preveri finančno sposobnost udeležencev v skladu s skupnimi, jasnimi in preglednimi pravili. 

5.
Upravičene predloge na centralni ravni oceni in razvrsti skupina neodvisnih zunanjih strokovnjakov v skladu z merili iz člena 14(1) Uredbe (EU) št. … [pravila za sodelovanje v programu Obzorje 2020 in razširjanje njegovih rezultatov] na podlagi preglednih postopkov.

6.
Sekretariat Eureka zagotovi postopek za pregled ocenjevanja v skladu s členom 15 Uredbe (EU) št. …[pravila za sodelovanje v programu Obzorje 2020 in razširjanje njegovih rezultatov]. 

7.
Prednostni seznam projektov, ki ga kot celoto potrdi skupina na visoki ravni (HLG) programa Eurostars-2 iz Priloge II, je zavezujoč za dodelitev finančnih sredstev iz nacionalnih proračunov za projekte iz programa Eurostars-2.

8.
Ko je prednostni seznam potrjen, vsaka sodelujoča država financira svoje nacionalne udeležence v projektih, ki so bili izbrani za financiranje, prek svojega imenovanega nacionalnega organa za financiranje, pri čemer stori vse potrebno, da se zagotovi financiranje za 50 najvišje uvrščenih projektov in vsaj 50 do 75 % projektov, ki so presegli mejno vrednost za financiranje. Finančni prispevek udeležencem se izračuna v skladu s pravili za financiranje iz nacionalnega programa države, ki sodeluje v programu Eurostars-2. Sekretariat Eureka prenese finančni prispevek Unije na nacionalne organe za financiranje, če so ti plačali svoje finančne prispevke projektom. 

9.
Financirajo se vsi upravičeni udeleženci v centralno izbranem projektu. Nacionalni organi za financiranje dodelijo finančno podporo udeležencem v projektih, ki so bili izbrani na centralni ravni, v skladu z načeli enake obravnave, preglednosti in sofinanciranja.

10.
Sekretariat Eureka je odgovoren za ocenjevanje predlogov, obveščanje nacionalnih organov za financiranje, usklajevanje postopka časovnega ujemanja, spremljanje projektov na podlagi poročanja o projektih in pregledov, ki jih opravijo nacionalni organi za financiranje, ter poročanje Komisiji, pri čemer zagotavlja kratek čas do dodelitve sredstev. Sprejme tudi ustrezne ukrepe za spodbujanje prepoznavnosti finančnega prispevka Unije programu Eurostars-2, in sicer samemu programu in posameznim projektom. Spodbuja ustrezno vidnost takšnega prispevka z uporabo logotipa Obzorja 2020 v vseh objavljenih gradivih, vključno z natisnjenimi in elektronskimi publikacijami, povezanimi s programom Eurostars-2.
11.
Sekretariat Eureka sklene z nacionalnimi organi za financiranje dvostranske sporazume Eurostars-2. Dvostranski sporazumi Eurostars-2 določajo obveznosti pogodbenih strank v skladu s pravili, cilji in načini izvajanja programa Eurostars-2. Dvostranski sporazumi Eurostars-2 vključujejo pravila, ki urejajo prenos prispevka Unije, ter minimalne operativne cilje in postopne nacionalne mejnike za nadaljnje povezovanje in časovno usklajevanje nacionalnih programov, vključno s skrajšanjem časa do dodelitve sredstev v skladu s [pravili za sodelovanje in] [finančno uredbo]. O teh ciljih in mejnikih se je treba dogovoriti s skupino na visoki ravni programa Eurostars-2 v posvetovanju z Evropsko komisijo. Podpis dvostranskega sporazuma Eurostars-2 ter skladnost z operativnimi cilji in mejniki sta predpogoja, da nacionalni organ za financiranje prejme prispevek Unije. 

12.
Med sodelujočimi državami se organizira tudi mreženje in izmenjava dobrih praks, da se podpre tesnejše povezovanje na znanstveni, upravljavski in finančni ravni.

13.
Druge dejavnosti vključujejo tudi posredovanje, spodbujanje programa in mreženje z drugimi deležniki (investitorji, izvajalci raziskav in inovacij, posredniki), predvsem zato, da se poveča udeležba upravičencev v vseh sodelujočih državah in se vključijo MSP, ki še nimajo izkušenj z nadnacionalnimi raziskovalnimi projekti. 

PRILOGA II

UPRAVLJANJE PROGRAMA EUROSTARS-2
1.
Program Eurostars-2 upravlja sekretariat Eureka. Sekretariat Eureka je neprofitno mednarodno združenje, ki so ga leta 1977 v skladu z belgijsko zakonodajo (Aisbl) ustanovile države EUREKA in Evropska unija, ki jo je zastopala Komisija. 

Vodja sekretariata Eureka je kot zakoniti zastopnik sekretariata Eureka odgovoren za izvajanje programa Eurostars-2 s:

(a) pripravo letnega proračuna za razpise, centralno organizacijo skupnih razpisov za zbiranje predlogov in sprejemanja predlogov kot enotna vstopna točka, centralno organizacijo upravičenosti in ocenjevanja predlogov v skladu s skupnimi merili za upravičenost in ocenjevanje, centralno organizacijo izbiranja predlogov za financiranje ter spremljanjem in nadaljnjim spremljanjem projektov; dodeljevanjem in spremljanjem prispevka Unije;

(b) zbiranjem potrebnih podatkov od nacionalnih organov za financiranje za prenos prispevka Unije;

(c) spodbujanjem programa Eurostars-2;

(d) poročanjem skupini na visoki ravni programa Eurostars-2 in Komisiji o programu Eurostars-2, vključno s poročanjem o napredku pri nadaljnjem povezovanju;

(e) obveščanjem mreže Eureka o dejavnostih programa Eurostars-2;

(f) podpisom sporazuma o prenosu pooblastil s Komisijo, dvostranskih sporazumov z nacionalnimi organi za financiranje in pogodb s strokovnjaki, ki ocenjujejo prijave Eurostars-2;

(g) sprejemanjem letnega načrta programa Eurostars-2 na podlagi predhodnega dogovora s skupino na visoki ravni programa Eurostars-2 in Komisijo. 

2.
Skupina na visoki ravni programa Eurostars-2, ki jo sestavljajo nacionalni predstavniki iz skupine na visoki ravni EUREKA iz sodelujočih držav programa Eurostars-2, nadzoruje delovanje sekretariata Eureka v programu Eurostars-2 z:

(h) nadziranjem izvajanja programa Eurostars-2;

(i) imenovanjem članov svetovalne skupine programa Eurostars-2 (v nadaljnjem besedilu: svetovalna skupina);

(j) odobritvijo letnega načrta dela;

(k) odobritvijo prednostnega seznama projektov Eurostars-2, ki bodo financirani, in sprejemanjem sklepov o dodelitvi pomoči.

Unija, ki jo zastopa Komisija, ima v skupini na visoki ravni programa Eurostars-2 status opazovalca. Komisija je vabljena k udeležbi na sestankih, prejme vse dokumente za sestanke in lahko sodeluje v razpravi.
Vsaka druga država EUREKA, ki ne sodeluje v programu Eurostars-2, ima pravico poslati predstavnike kot opazovalce na sestanek skupine na visoki ravni programa Eurostars-2.

3.
Svetovalno skupino sestavljajo nacionalni koordinatorji projektov EUREKA iz sodelujočih držav (osebe v nacionalni vladi ali agenciji, ki se ukvarjajo z operativno ravnjo upravljanja programa Eureka/Eurostars in so odgovorne za spodbujanje programa Eurostars-2 v sodelujočih državah). Komisija ima pravico poslati svoje predstavnike kot opazovalce na sestanke svetovalne skupine. Sestankom svetovalne skupine predseduje sekretariat Eureka.

Svetovalna skupina svetuje sekretariatu Eureka in skupini na visoki ravni programa Eurostars-2 glede ureditev za izvajanje programa Eurostars-2.

4.
Nacionalni organi za financiranje so odgovorni za upravljanje finančne podpore nacionalnim udeležencem. 

OCENA FINANČNIH POSLEDIC ZAKONODAJNEGA PREDLOGA

1.
OKVIR PREDLOGA/POBUDE


1.1
Naslov predloga/pobude

1.2
Zadevna področja v strukturi ABM/ABB


1.3

1.4

OCENA FINANČNIH POSLEDIC ZAKONODAJNEGA PREDLOGA

1.
OKVIR PREDLOGA/POBUDE

1.1.
Naslov predloga/pobude

Sodelovanje Unije v programu za raziskave in razvoj, ki ga skupaj izvaja več držav članic ter je namenjen podpiranju malih in srednjih podjetij, ki se ukvarjajo z raziskavami.

1.2.
Zadevna področja v strukturi ABM/ABB

Raziskave in tehnološki razvoj:

OBZORJE 2020 (O2020) − Vodilni položaj v industriji − Inovacije v MSP

1.3.
Vrsta predloga/pobude

( Predlog/pobuda se nanaša na nov ukrep.
( Predlog/pobuda se nanaša na nov ukrep na podlagi pilotnega projekta/pripravljalnega ukrepa
.
( Predlog/pobuda se nanaša na podaljšanje obstoječega ukrepa.
( Predlog/pobuda se nanaša na obstoječ ukrep, preusmerjen v nov ukrep.
1.4.
Cilji

1.4.1.
Večletni strateški cilji Komisije, ki naj bi bili doseženi s predlogom/pobudo

Splošni cilj tega zakonodajnega predloga je spodbujati gospodarsko rast in odpiranje delovnih mest v Evropi z izboljšanjem konkurenčnosti malih in srednjih podjetij (MSP), ki se ukvarjajo z raziskavami, in s tem prispevati k strategiji Evropa 2020. 

To bo doseženo s:
(1) spodbujanjem tržno usmerjenih nadnacionalnih raziskovalnih dejavnosti brez tematskih omejitev, katerih rezultat je uvedba novih ali izboljšanih izdelkov, postopkov in storitev na trg, v MSP, ki se ukvarjajo z raziskavami; 

(2) prispevanjem k dokončni vzpostavitvi Evropskega raziskovalnega prostora ter povečanjem dostopnosti in učinkovitosti javnega financiranja za MSP, ki se ukvarjajo z raziskavami v Evropi, s poenotenjem, usklajevanjem in časovnim ujemanjem nacionalnih mehanizmov financiranja.

1.4.2.
Posamezni cilji in zadevne dejavnosti v strukturi ABM/ABB

Posebni cilj št 3.1 Inovacije v malih in srednjih podjetjih
Posebni cilj „Inovacij v malih in srednjih podjetjih“ v okviru prednostne naloge „Vodilni položaj v industriji“ je spodbuditi rast s povečanjem ravni inovacij v MSP, pokrivanjem njihovih različnih inovacijskih potreb v celotnem inovacijskem ciklu za vse vrste inovacij ter s tem ustvarjati več hitro rastočih, mednarodno dejavnih MSP.

Skupni program Eurostars-2 bo združeval sredstva Unije in nacionalna ter zasebna sredstva za financiranje, namenjena podpori tržno usmerjenih raziskav, opravljenih v okviru nadnacionalnih projektov, ki jih začnejo in vodijo MSP, ki se ukvarjajo z raziskavami.

Cilj, ki je povezan s tem posebnim ciljem, je uvedba in delovanje programa Eurostars-2, z raziskovalnimi in razvojnimi projekti, ki jih vodijo MSP, ki se ukvarjajo z raziskavami, kot glavnim neposrednim učinkom.

Zadevne dejavnosti v okviru ABM/ABB: 08 – Raziskave in inovacije

1.4.3.
Pričakovani rezultati in posledice

Navedite, kakšne posledice naj bi imel(-a) predlog/pobuda za upravičence/ciljne skupine.

Podjetja, ki sodelujejo v projektih Eurostars, bi morala biti sposobna razviti nove proizvode, postopke in storitve ter močno okrepiti svoj konkurenčni položaj na evropskem in svetovnem trgu.

Pričakovani učinek (izmerjen v povprečju tri leta po zaključku projektov Eurostars) je povečanje prihodkov za 10 milijonov EUR na vsak milijon EUR javnega financiranja, povprečno 25 odprtih delovnih mest na vsak milijon EUR javnega financiranja in trije novi ali izboljšani proizvodi, postopki ali storitve na trgu.

1.4.4.
Kazalniki rezultatov in posledic

Navedite, s katerimi kazalniki se bo spremljalo izvajanje predloga/pobude.

Kazalnike rezultatov in posledic, določene v posebnem cilju „Inovacije v MSP“ okvirnega programa za raziskave in inovacije − Obzorje 2020, spremlja posebej za to namenjena upravljavska struktura in o njih letno poroča Komisiji.

Kazalnike rezultatov in posledic, določene v posebnem cilju „Inovacije v MSP“ okvirnega programa za raziskave in inovacije – Obzorje 2020 spremlja posebej za to namenjena upravljavska struktura in o njih letno poroča Komisiji.

Glavni kazalnik je „delež sodelujočih MSP, ki uvajajo inovacije, nove za podjetje ali trg, v obdobju trajanja projekta plus tri leta“. Ciljna vrednost je 50 %.

Drugi kazalniki, ki bodo po možnosti podrobneje opredeljeni in dopolnjeni v sporazumu o prenosu pooblastil med Komisijo in sekretariatom Eureka, se bodo nanašali na:

naložbe in sofinanciranje skupnega programa Eurostars v sodelujočih državah; učinkovitost programa (v smislu časa do ocene rezultatov); dosežen napredek pri povezovanju nacionalnih programov (vključno s časom do dodelitve pomoči); povezovanje upravljanja (vključno z zagotovitvijo enotnega sistema poročanja in centralnega ocenjevanja), finančno povezovanje (z vedno financiranimi 50 najbolje uvrščenimi projekti in zagotovitvijo standardnega preverjanja finančne trdnosti).
1.5.
Utemeljitev predloga/pobude

1.5.1.
Potrebe, ki jih je treba zadovoljiti kratkoročno ali dolgoročno

Program Eurostars-2 je nadaljevanje programa Eurostars, ki se izvaja v skladu s priporočili iz vmesne ocene.

Prispevek EU je potreben za oblikovanje in delovanje programa Eurostars-2, da se omogoči sofinanciranje dejavnosti s sodelujočimi državami. Prispevek EU bo uporabljen predvsem za sofinanciranje udeležencev v izbranih projektih Eurostars-2 na podlagi javnih razpisov za zbiranje predlogov.

1.5.2.
Dodana vrednost ukrepanja EU

Pomoč EU bo prispevala k ohranjanju pravnega okvira, v katerem se združujejo finančna sredstva EU in nacionalna finančna sredstva v okviru skupne strategije za spodbujanje nadnacionalnih skupnih projektov na področju raziskav in razvoja ter inovacij v korist MSP, ki se ukvarjajo z raziskavami. Sodelovanje EU bo pomenilo predvsem spodbudo državam, ki sodelujejo v programu Eurostars, za dodatno uskladitev in poenotenje nacionalnih programov (pravil in postopkov) v skladu z Evropskim raziskovalnim prostorom ter bo ustvarilo spodbude za povečanje nacionalnih naložb in naložb industrije v raziskave in razvoj ter inovacije na vseh področjih znanosti in tehnologije, s čimer bo prispevalo k doseganju ciljev strategije Evropa 2020 in končnim koristim za MSP, ki se ukvarjajo z raziskavami, imajo velik potencial rasti in lahko postanejo velika evropska podjetja prihodnosti. 

1.5.3.
Spoznanja iz podobnih izkušenj v preteklosti

Z vmesno oceno v letu 2010 je bilo ugotovljeno, da je program Eurostars dobro usklajen s cilji strategije Evropa 2020, dobro dopolnjuje možnosti, ki jih za nadnacionalno sodelovanje MSP nudi sedmi okvirni program, je privlačen za ciljno skupino in je zato vredno razmisliti o njegovem nadaljevanju po letu 2013.

Pripravljena so bila tudi naslednja priporočila za izboljšanje, tj. da sodelujoče države in Unija zagotovijo dovolj sredstev za financiranje največjega možnega števila najbolje uvrščenih projektov; da se postopki za izvajanje in pravila za financiranje na nacionalni ravni dodatno poenostavijo in uskladijo; da se izboljša kakovost ocen in ohrani kratek čas do sklenitve pogodb kot prednostna naloga.

Ta spoznanja so bila pri oblikovanju programa Eurostars-2 v celoti upoštevana.
1.5.4.
Skladnost in možnosti sinergij z drugimi ustreznimi instrumenti

Okvirni program Obzorje 2020 predvideva poleg programa Eurostars-2 več instrumentov, ki podpirajo MSP: instrument za MSP, „instrumenti za dostop do financiranja“ in možnost za sodelovanje MSP prek bolj tradicionalnih skupnih projektov.
Program Eurostars-2 je drugačen in hkrati komplementaren zgoraj omenjenim pobudam. 
Čeprav vsak od navedenih instrumentov odgovarja določenim potrebam določene vrste MSP in jih podpira v različnih razvojnih fazah njihove raziskovalne/poslovne zamisli (visoka tehnološka zrelost za instrumente za MSP, potreba po posojilih/lastniškem kapitalu namesto nepovratnih sredstev za finančne instrumente), pa vendar noben od njih ni posebej namenjen MSP, ki se ukvarjajo z nadnacionalnimi raziskavami, in ne prispeva k povezovanju in usklajevanju nacionalnih programov, kot to zagotavlja program Eurostars-2 na podlagi uporabe člena 185 Pogodbe o delovanju Evropske unije.

1.6.
Trajanje ukrepa in finančnega učinka

( Časovno omejen(-a) predlog/pobuda

•
(
trajanje predloga/pobude od 1. 1. 2014 do 31. 12. 2020 za prevzem obveznosti in od 2014 do 2020 za odobritev plačil,
•
(
finančne posledice med letoma LLLL in LLLL.

( Časovno neomejen(-a) predlog/pobuda

•
izvajanje z obdobjem uvajanja med letoma LLLL in LLLL,

•
ki mu sledi izvajanje predloga/pobude v celoti.

1.7.
Načrtovani načini upravljanja

( Neposredno centralizirano upravljanje – Komisija.
( Posredno centralizirano upravljanje – prenos izvajanja na:

•
(
izvajalske agencije,
•
(
organe, ki jih ustanovita Skupnosti
,
•
(
nacionalne javne organe / organe, ki opravljajo javne storitve,
•
(
osebe, pooblaščene za izvajanje določenih ukrepov v skladu z naslovom V Pogodbe o Evropski uniji in opredeljene v zadevnem temeljnem aktu v smislu člena 49 finančne uredbe.

( Deljeno upravljanje z državami članicami.
( Decentralizirano upravljanje s tretjimi državami.
( Skupno upravljanje z mednarodnimi organizacijami (navedite).
Pri navedbi več kot enega načina upravljanja je treba to natančneje razložiti v oddelku „opombe“.
Opombe

Finančni prispevek EU skupnemu programu bo izplačan posebni izvedbeni strukturi, ki deluje v imenu sodelujočih držav. Posebna izvedbena struktura bo upravljala program Eurostars-2 ter prejemala, dodeljevala in spremljala finančni prispevek EU. Struktura, ki so jo opredelile sodelujoče države, je sekretariat EUREKA. Vodstvena struktura je podrobneje opisana v Prilogi II k Sklepu.

2.
UKREPI UPRAVLJANJA

2.1.
Pravila o spremljanju in poročanju

Navedite pogostost in pogoje.
V skladu z okvirnim programom za raziskave in inovacije − Obzorje 2020 izvajanje programa Eurostars-2 letno spremlja posebej za to namenjena upravljavska struktura in o njem poroča Komisiji.

Vmesna ocena bo opravljena po treh letih delovanja s pomočjo neodvisnih strokovnjakov. Končno oceno bodo opravili zunanji strokovnjaki na koncu programa. Komisija bo rezultate predložila Evropskemu parlamentu in Svetu.

2.2.
Upravljavski in kontrolni sistem

2.2.1.
Ugotovljena tveganja

1) Ključna tveganja se nanašajo na sposobnost posebne izvedbene strukture za upravljanje prispevka iz proračuna Unije in uspešno spremljanje nacionalnih agencij, vključenih v vsakodnevno delovanje programa.
2) Tako kot pri drugih programih z visoko udeležbo MSP, obstaja tveganje glede možnih finančnih izgub zaradi posebne ciljne skupine programa Eurostars-2 (MSP) in pristopa posrednega centraliziranega upravljanja.

3) Tretje tveganje se nanaša na sposobnosti vključenih držav za dejansko financiranje svojih prispevkov programu.

2.2.2.
Načrtovani načini kontrole

Tveganje 1 se zmanjša z dejstvom, da je EU, ki jo zastopa Komisija, polnopravni član vodstvene strukture Eureka, ki nadzoruje posebno izvedbeno strukturo za vse zadeve Eureka.

Za zmanjšanje tveganja št. 2, kot je omenjeno v členu 13, sodelujoče države pri izvajanju programa Eurostars-2 sprejmejo zakonodajne, regulativne, upravne ali druge ukrepe, potrebne za zaščito finančnih interesov Unije. Sodelujoče države zlasti sprejmejo potrebne ukrepe za zagotovitev polnega vračila vseh zneskov, dolgovanih Uniji.

V zvezi s tveganji št. 1 in 2 glejte tudi poglavje 2.3.

Glede tveganja št. 3 velja, da bo prispevek Unije prenesen upravičencem prek agencij za financiranje sodelujočih držav šele, ko bo zagotovljen dokaz o dejanskem plačilu nacionalnega prispevka upravičencu.

Poleg tega prispevek Unije ne more preseči ene tretjine prispevka sodelujočih držav, podpora Unije za upravne izdatke pa ne more preseči 2 % skupnega prispevka EU.

Dodatni ukrepi za zmanjšanje tveganj bodo določeni v okviru sporazuma o prenosu pooblastil, sklenjenega med EU in sekretariatom Eureka, ter v okviru dvostranskih sporazumov, sklenjenih med sekretariatom Eureka in nacionalnimi organi za financiranje.

2.2.3.
Stroški in koristi kontrol ter verjetna stopnja neskladnosti

Kontrolni sistem, ki je vzpostavljen za izvajanje programa, bo oblikovan tako, da bo zagotovil primerno jamstvo za doseganje ustreznega obvladovanja tveganj, povezanih z uspešnostjo in učinkovitostjo delovanja ter zakonitostjo in pravilnostjo z njim povezanih transakcij, pri čemer bo upoštevana posebna narava programa Eurostars-2 kot javno-javnega partnerstva. Kontrolni sistem mora vzpostaviti ravnovesje med zaupanjem in nadzorom, ob upoštevanju upravnih in drugih stroškov kontrole na vseh ravneh, zlasti za udeležence, tako da lahko čim bolje prispeva k doseganju ciljev okvirnega programa Obzorje 2020.

2.3.
Ukrepi za preprečevanje goljufij in nepravilnosti

Navedite obstoječe ali načrtovane preprečevalne in zaščitne ukrepe.

Člen 6 Sklepa o uvedbi programa EUROSTARS-2 navaja, da je prispevek Unije odvisen od tega, ali sekretariat Eureka upošteva zahteve glede poročanja iz člena 60(5) Uredbe (EU, Euratom) št. 966/2012. V skladu s členom 11 lahko Komisije ukine, zmanjša ali začasno ustavi plačilo svojega prispevka. 

Sporazum o prenosu pooblastil, ki bo sklenjen med Komisijo in sekretariatom Eureka v skladu s členom 61 Uredbe (EU, Euratom) št. 966/2012, bo zagotovil, da bo Komisija nadzorovala dejavnosti sekretariata Eureka, zlasti z opravljanjem revizijskih pregledov.

3.
OCENA FINANČNIH POSLEDIC PREDLOGA/POBUDE

3.1.
Zadevni razdelki večletnega finančnega okvira in odhodkovne proračunske vrstice
· Obstoječe proračunske vrstice

Po vrstnem redu razdelkov večletnega finančnega okvira in proračunskih vrstic.

	Razdelek večletnega finančnega okvira
	Proračunska vrstica
	Vrsta 
odhodkov
	Prispevek 

	
	08 02 02 03
Povečanje inovacij v malih in srednjih podjetjih (MSP)


	Dif./nedif.
(
)

	držav Efte


	držav kandidatk


	tretjih držav
	po členu 18(1)(aa) finančne uredbe 

	1A
	
	dif./ nedif.
	DA
	DA
	DA
	DA


3.2.
Ocenjene posledice za odhodke

3.2.1.
Povzetek ocenjenih posledic za odhodke

v mio. EUR (na tri decimalna mesta natančno)
	Razdelek večletnega finančnega okvira: 
	število realizacij
	Razdelek: 1a – Konkurenčnost za rast in delovna mesta


	GD: RTD
	
	
	Leto
2014
	Leto
2015
	Leto
2016
	Leto
2017
	Leto
2018
	Leto
2019
	Leto
2020
	Leto
2021-2024
	SKUPAJ

	( Odobritve za poslovanje
	
	
	
	
	
	
	
	
	

	Številka proračunske vrstice:08 02 02 03
	obveznosti
	(1)
	33,500
	35,000
	38,000
	41,000
	43,000
	46,000
	50,500
	
	287,000


	
	plačila
	(2)
	4,000
	28,000
	30,000
	32,000
	34,000
	36,000
	40,000
	83,000
	287,000

	Številka proračunske vrstice
	obveznosti
	(1a)
	
	
	
	
	
	
	
	
	

	
	plačila
	(2a)
	
	
	
	
	
	
	
	
	

	Odobritve za upravne zadeve, ki se financirajo iz sredstev določenih programov
 
	
	
	
	
	
	
	
	
	

	Številka proračunske vrstice
	
	(3)
	0,337
	0,344
	0,351
	0,358
	0,365
	0,372
	0,380
	
	2,505

	Odobritve 
za GD RTD SKUPAJ
	obveznosti
	=1+1a +3
	33,837
	35,344
	38,351
	41,358
	43,365
	46,372
	50,880
	
	289,505

	
	plačila
	=2+2a

+3
	4,337
	28,344
	30,351
	32,358
	34,365
	36,372
	40,380
	83,000
	289,505

	
	
	
	
	
	
	
	
	
	
	
	


	( Odobritve za poslovanje SKUPAJ 
	obveznosti
	(4)
	
	
	
	
	
	
	
	

	
	plačila
	(5)
	
	
	
	
	
	
	
	

	( Odobritve za upravne zadeve, ki se financirajo iz sredstev določenih programov, SKUPAJ 
	(6)
	
	
	
	
	
	
	
	

	Odobritve iz RAZDELKA<....> 
večletnega finančnega okvira 
SKUPAJ
	obveznosti
	=4+ 6
	
	
	
	
	
	
	
	

	
	plačila
	=5+ 6
	
	
	
	
	
	
	
	


Če ima predlog/pobuda posledice za več razdelkov:

	( Odobritve za poslovanje SKUPAJ 
	obveznosti
	(4)
	
	
	
	
	
	
	
	

	
	plačila
	(5)
	
	
	
	
	
	
	
	

	( Odobritve za upravne zadeve, ki se financirajo iz sredstev določenih programov, SKUPAJ 
	(6)
	
	
	
	
	
	
	
	

	Odobritve iz 
RAZDELKOV od 1 do 4
večletnega finančnega okvira SKUPAJ
 (referenčni znesek)
	obveznosti
	=4+ 6
	
	
	
	
	
	
	
	

	
	plačila
	=5+ 6
	
	
	
	
	
	
	
	


	Razdelek večletnega finančnega 
okvira
	5
	„Upravni odhodki“


v mio. EUR (na tri decimalna mesta natančno)

	
	
	
	Leto
2014
	Leto
2014 
	Leto
2016
	Leto
2017
	Leto
2018
	Leto
2019
	Leto
2020
	2021 – 2024
	SKUPAJ

	GD: RTD
	

	( Človeški viri
	
	
	
	
	
	
	
	
	

	( Drugi upravni izdatki 
	
	
	
	
	
	
	
	
	

	GD RTD SKUPAJ
	odobritve 
	
	
	
	
	
	
	
	
	


	Odobritve iz 
RAZDELKA 5
 večletnega finančnega okvira SKUPAJ 
	(obveznosti skupaj = plačila skupaj)
	
	
	
	
	
	
	
	
	


v mio. EUR (na tri decimalna mesta natančno)

	
	
	
	2014
	2015
	2016
	2017
	2018
	2019
	2020
	2021 – 2024
	SKUPAJ

	Odobritve iz RAZDELKOV od 1 do 5 
večletnega finančnega okvira SKUPAJ
	obveznosti
	33,837
	35,344
	38,351
	41,358
	43,365
	46,372
	50,880
	
	289,505

	
	plačila
	4,337
	28,344
	30,351
	32,358
	34,365
	36,372
	40,380
	83,000
	289,505


3.2.2.
Ocenjene posledice za odobritve za poslovanje
· (
Za predlog/pobudo niso potrebne odobritve za poslovanje

· (
Za predlog/pobudo so potrebne odobritve za poslovanje, kot je pojasnjeno v nadaljevanju:

odobritve za prevzem obveznosti v mio. EUR (na tri decimalna mesta natančno)

	Cilji in realizacije
(
	
	
	Leto
2014
	Leto
2015
	Leto
2016
	Leto
2017
	Leto
2018
	Leto
2019
	Leto
2020
	SKUPAJ

	
	

	
	vrsta realizacije

	povprečni stroški
	število realizacij
	stroški
	število realizacij
	stroški
	število realizacij
	stroški
	število realizacij
	stroški
	število realizacij
	stroški
	število realizacij
	stroški
	število realizacij
	stroški
	število realizacij skupaj
	Stroški skupaj***

	POSEBNI CILJ št. 1
	
	
	
	
	
	
	
	
	
	
	
	
	
	
	
	

	- Realizacija (* **)
	Projekti R&R
	0,56
	180
	100,700
	205,000
	114,800
	240
	134,600
	275
	154,400
	325
	181,600
	375
	209,800
	450
	252,100
	2050
	1.148,000

	- realizacija
	
	
	
	
	
	
	
	
	
	
	
	
	
	
	
	
	
	

	- realizacija
	
	
	
	
	
	
	
	
	
	
	
	
	
	
	
	
	
	

	Seštevek za posebni cilj št. 1
	
	
	
	
	
	
	
	
	
	
	
	
	
	
	
	

	POSEBNI CILJ št. 2...
	
	
	
	
	
	
	
	
	
	
	
	
	
	
	
	

	- realizacija
	
	
	
	
	
	
	
	
	
	
	
	
	
	
	
	
	
	

	Seštevek za posebni cilj št. 2
	
	
	
	
	
	
	
	
	
	
	
	
	
	
	
	

	STROŠKI SKUPAJ
	180
	100,700
	205
	114,800
	240
	134,600
	275
	154,400
	325
	181,600
	375
	209,800
	450
	252,100
	2050
	1.148,000


* Delež prispevka EU se lahko uporablja za kritje upravnih stroškov posebne izvedbene strukture, pri čemer je zgornja meja 2 % prispevka v mio. EUR

** Za projekte Eurostars se predvidevajo povprečni stroški v višini 1,4 milijona EUR s povprečno stopnjo javnega so financiranja 40 %. Ob upoštevanju javnega financiranja 0,56 milijona EUR na projekt in skupnega proračuna projekta 1 148 milijonov EUR (861 milijonov EUR iz sodelujočih držav Eurostars-2 + 287 milijonov EUR prispevek EU) se lahko financira okrog 2 050 projektov

*** Prispevek EU k skupnim stroškom ne presega 287 milijonov EUR.

3.2.3.
Ocenjene posledice za odobritve za upravne zadeve

3.2.3.1.
Povzetek

· (
Za predlog/pobudo niso potrebne odobritve za upravne zadeve

· (
Za predlog/pobudo so potrebne odobritve za upravne zadeve, kot je pojasnjeno v nadaljevanju:

v mio. EUR (na tri decimalna mesta natančno)

	
	Leto
2014
	leto

2015
	Leto
2016
	Leto
2017
	Leto
2018
	Leto
2019
	Leto
2020


	RAZDELEK 5
večletnega finančnega okvira
	
	
	
	
	
	
	

	Človeški viri 
	
	
	
	
	
	
	

	Drugi upravni odhodki
	
	
	
	
	
	
	

	Seštevek za RAZDELEK 5
večletnega finančnega okvira
	
	
	
	
	
	
	


	Odobritve zunaj RAZDELKA 5
 večletnega finančnega okvira

	
	
	
	
	
	
	

	Človeški viri 
	0,337
	0,344
	0,351
	0,358
	0,365
	0,372
	0,380

	Drugi upravni
odhodki
	
	
	
	
	
	
	

	Seštevek 
za odobritve zunaj RAZDELKA 5
večletnega finančnega okvira
	
	
	
	
	
	
	


	SKUPAJ
	0,337
	0,344
	0,351
	0,358
	0,365
	0,372
	0,380


Potrebe po odobritvah za upravne zadeve se krijejo z odobritvami GD, ki so že dodeljene za upravljanje ukrepa in/ali so bile prerazporejene znotraj GD, po potrebi skupaj z dodatnimi viri, ki se lahko pristojnemu GD dodelijo v okviru postopka letne dodelitve virov glede na proračunske omejitve.


3.2.3.2.
 Ocenjene potrebe po človeških virih

· (
Za predlog/pobudo niso potrebni človeški viri.

· (
Za predlog/pobudo so potrebni človeški viri, kot je pojasnjeno v nadaljevanju:

Ocena, izražena v ekvivalentu polnega delovnega časa

	
	2014
	2015
	2016
	2017
	2018
	2019
	2020

	
	
	( Delovna mesta v skladu s kadrovskim načrtom (uradniki in začasni uslužbenci)

	08 01 01 01 (sedež in predstavništva Komisije)
	
	
	
	
	
	
	

	08 01 01 02 (delegacije)
	
	
	
	
	
	
	

	08 01 05 01 (posredne raziskave)
	1,5
	1,5
	1,5
	1,5
	1,5
	1,5
	1,5

	10 01 05 01 (neposredne raziskave)
	
	
	
	
	
	
	

	
	
	( Zunanji sodelavci (v ekvivalentu polnega delovnega časa: PDČ)


	08 01 02 01 (PU, ZU, NNS iz „splošnih sredstev“)
	
	
	
	
	
	
	

	08 01 02 02 (PU, ZU, MSD, LU in NNS na delegacijah)
	
	
	
	
	
	
	

	08 01 04 ll

	- na sedežu
	
	
	
	
	
	
	

	
	- na delegacijah 
	
	
	
	
	
	
	

	08 01 05 02 (PU, ZU, NNS — za posredne raziskave)
	2
	2
	2
	2
	2
	2
	2

	10 01 05 02 (PU, ZU, NNS — za neposredne raziskave)
	
	
	
	
	
	
	

	Druge proračunske vrstice (navedite)
	
	
	
	
	
	
	

	SKUPAJ
	3,5
	3,5
	3,5
	3,5
	3,5
	3,5
	3,5


je zadevno področje ali naslov.

Potrebe po človeških virih se krijejo z osebjem GD, ki je že dodeljeno za upravljanje ukrepa in/ali je bilo prerazporejeno znotraj GD, po potrebi skupaj z dodatnimi viri, ki se lahko pristojnemu GD dodelijo v okviru postopka letne dodelitve virov glede na proračunske omejitve.

Opis nalog:

	Uradniki in začasni uslužbenci
	Udeležba na sestankih vodstvenega organa programa Eurostars-2, ki potekajo v prostorih sekretariata Eureka (vsak organ se v povprečju sestane vsaka dva meseca) 

Odobritev letnega načrta dela

Spremljanje izvajanja na podlagi letnih poročil 

Usklajevanje vmesnih in končnih ocen ter priprava odgovora Komisije na navedene ocene v obliki poročila Komisije, ki se pošlje Parlamentu in Svetu

(1,5 uradnika)

	Zunanji sodelavci
	Pomoč pri pripravi sporazuma o prenosu pooblastil z DIS

Priprava letnih sklepov o financiranju in ustreznih plačil

Upravna podpora 

(2 PU)


3.2.4.
Skladnost z veljavnim večletnim finančnim okvirom

· (
Predlog/pobuda je v skladu z veljavnim večletnim finančnim okvirom.

· (
Za predlog/pobudo je potrebna sprememba zadevnega razdelka večletnega finančnega okvira.

Pojasnite zahtevano spremembo ter navedite zadevne proračunske vrstice in ustrezne zneske.

· (
Za predlog/pobudo je potrebna uporaba instrumenta prilagodljivosti ali sprememba večletnega finančnega okvira 
.

Pojasnite te zahteve ter navedite zadevne razdelke in proračunske vrstice ter ustrezne zneske.

3.2.5.
Udeležba tretjih oseb pri financiranju

· V predlogu/pobudi ni načrtovano sofinanciranje od tretjih oseb.

· V predlogu/pobudi je načrtovano sofinanciranje, kot je ocenjeno v nadaljevanju:

odobritve v mio. EUR (na tri decimalna mesta natančno)

	
	Leto
2014
	Leto
2015
	Leto
2016
	Leto
2017
	Leto
2018
	Leto
2019
	Leto
2020
	Skupaj

v mio. EUR

	Navedba organa sofinanciranja: Države članice

	67,200
	79,800
	96,600
	113,400
	138,600
	163,800
	201,600
	861,000

	Sofinancirane odobritve SKUPAJ 
	67,200
	79,800
	96,600
	113,400
	138,600
	163,800
	201,600
	861,000


Podrobnosti o sofinanciranju

Prispevek Unije za operativne stroške (razen stroškov ocenjevanja) programa Eurostars-2 bo znašal največ 2 % skupnega finančnega prispevka Unije.

Prispevek Unije znaša eno tretjino prispevkov sodelujočih držav, vendar v nobenem primeru ne presega 287 milijonov EUR. 

Poleg tega bodo te projekte sofinancirale organizacije, ki sodelujejo v raziskovalnih in razvojnih projektih, izbranih na podlagi razpisov za zbiranje predlogov, ki jih objavi program. To sofinanciranje bo predvidoma znašalo v povprečju do 60 % prejetega javnega financiranja (vendar se to razlikuje med sodelujočimi državami). 

3.3.
Ocenjene posledice za prihodke

· (
Predlog/pobuda nima finančnih posledic za prihodke.

· (
Predlog/pobuda ima finančne posledice, kot je pojasnjeno v nadaljevanju:

(
za lastna sredstva

(
za razne prihodke

�	V skladu s Priporočilom Komisije 2003/361/ES z dne 6. maja 2003 je malo in srednje podjetje (MSP) podjetje, ki ima manj kot 250 zaposlenih, ustvari letni prihodek, ki je manjši od 50 milijonov EUR, in je neodvisno od večjih podjetij. Glejte � HYPERLINK "http://eur-lex.europa.eu/LexUriServ/LexUriServ.do?uri=OJ:L:2003:124:0036:0041:en:PDF" �http://eur-lex.europa.eu/LexUriServ/LexUriServ.do?uri=OJ:L:2003:124:0036:0041:en:PDF�.


�	MSP, ki se ukvarja z raziskavami, je MSP, ki vsaj 10 % svojega prihodka ponovno vlaga ali vsaj 10 % svojega ekvivalenta polnega delovnega časa (PDČ) nameni raziskovalnim in razvojnim dejavnostim.


�	Bruto dodana vrednost (BDV) vključuje amortizacijo ter plačila za delo, kapital in podjetniško tveganje. BDV je ostanek, ki ga dobimo, če od dohodka od prodaje ali prihodkov odštejemo vmesne stroške.


�	Poročilo SME performance review 2012 (Pregled uspešnosti MSP), oktober 2012, http://ec.europa.eu/enterprise/policies/sme/facts-figures-analysis/performance-review/files/supporting-documents/2012/annual-report_en.pdf.


�	Eurostars je prvotno vključeval 26 držav članic EU in pet držav, ki so se pridružile sedmemu okvirnemu programu. S pridružitvijo Malte programu Eurostars oktobra 2010 v programu sodelujejo vse države članice. Pridruženih držav je zdaj šest: Hrvaška, Islandija, Izrael, Norveška, Švica in Turčija.


�	Eureka je evropska medvladna mreža, ki jo je ustanovila Konferenca ministrov 17 držav in držav članic Evropskih skupnosti leta 1985 s ciljem podpirati sodelovanje na področju industrijskih raziskav. Mreža vključuje zdaj 40 držav članic in poleg programa Eurostars podpira tudi posamezne projekte, grozde in krovni program.


�	Odločba št. 743/2008/ES Evropskega parlamenta in Sveta z dne 9. julija 2008 o sodelovanju Skupnosti v programu za raziskave in razvoj, ki ga je sprejelo več držav članic ter je namenjen podpiranju malih in srednje velikih podjetij, ki se ukvarjajo z raziskavami in razvojem. UL L 201, 30.7.2008, str. 58. Glejte �HYPERLINK "http://eur-lex.europa.eu/LexUriServ/LexUriServ.do?uri=OJ:L:2008:201:0058:0067:SL:PDF"��http://eur-lex.europa.eu/LexUriServ/LexUriServ.do?uri=OJ:L:2008:201:0058:0067:SL:PDF�.


�	Celotno poročilo: � HYPERLINK "http://ec.europa.eu/research/evaluations/pdf/archive/fp7-evidence-base/other_fp7_panel_evaluations/eurostars_programme_interim_evaluation.pdf" �http://ec.europa.eu/research/evaluations/pdf/archive/fp7-evidence-base/other_fp7_panel_evaluations/eurostars_programme_interim_evaluation.pdf�.


�	Skupini neodvisnih strokovnjakov je predsedovala ga. Laperrouze, nekdanja članica Evropskega parlamenta in podpredsednica parlamentarnega Odbora za industrijo, raziskave in energetiko (ITRE).


�	Poročilo Komisije Evropskemu parlamentu in Svetu Vmesna ocena skupnega programa Eurostars, Bruselj, 8. aprila 2011, COM(2011) 186. Glejte � HYPERLINK "http://ec.europa.eu/research/evaluations/pdf/archive/other_reports_studies_and_documents/communication_eurostars.pdf" �http://ec.europa.eu/research/evaluations/pdf/archive/other_reports_studies_and_documents/communication_eurostars.pdf�.


�	Glejte � HYPERLINK "http://register.consilium.europa.eu/pdf/en/11/st11/st11030.en11.pdf" ��http://register.consilium.europa.eu/pdf/en/11/st11/st11030.en11.pdf�.


�	COM(2011) 811 final.


�	Poročila o delavnicah so objavljena na internetu: � HYPERLINK "http://ec.europa.eu/research/horizon2020/pdf/workshops/innovation_in_small_and_medium_enterprises/summary_reports_workshops_on_21_june_and_12_july_2011.pdf#view=fit&pagemode=none" �http://ec.europa.eu/research/horizon2020/pdf/workshops/innovation_in_small_and_medium_enterprises/summary_reports_workshops_on_21_june_and_12_july_2011.pdf#view=fit&pagemode=none�.


�	Pogovori s 37 udeleženci programa Eurostars, 17 nacionalnimi raziskovalnimi in razvojnimi institucijami v desetih državah in več kot 3 000 osebami, registriranimi na spletni strani za prijave programa Eurostars.


�	COM(2011) 808 final z dne 30.11.2011.


�	COM(2011) 809 final z dne 30.11.2011.


�	Znesek je okviren in bo odvisen od končnega zneska za GD RTD v okviru zgoraj omenjenega izziva/teme.


�	UL C , , str. .[mnenje Evropskega ekonomsko-socialnega odbora].


�	COM(2010) 2020 final z dne 3. marca 2010.


�	UL … [okvirni program Obzorje 2020].


�	UL L 201, 30.7.2008, str. 58. 


�	COM (2011) 186 z dne 8. aprila 2011. 


�	UL L 124, 20.5.2003, str. 36.


�	UL … [skupni program Obzorje 2020].


�	COM(2010) 546 final z dne 6. oktobra 2010.


�	COM(2012) 392 final z dne 17. julija 2012. 


�	UL L 298, 26.10.2012, str. 1.


�	UL L 362, 31.12.2012, str. 1.


�	UL … [pravila za sodelovanje v programu Obzorje 2020].


�	Znesek je okviren in bo odvisen od končnega dogovorjenega zneska, namenjenega Generalnemu direktoratu za raziskave in inovacije za cilj „Inovacije v MSP“ v okviru dela 2-Vodilni položaj v industriji, ki ga bo dokončno potrdil proračunski organ v končni različici ocene finančnih posledic zakonodajnega predloga.


�	UL L 292, 15.11.1996, str. 2.


�	UL L 136, 31.5.1999, str. 1.


�	ABM: upravljanje po dejavnostih — ABB: oblikovanje proračuna po dejavnostih.


�	Po členu 49(6)(a) oz. (b) finančne uredbe.


�	Pojasnila o načinih upravljanja in sklici na finančno uredbo so na voljo na spletišču BudgWeb: � HYPERLINK "http://www.cc.cec/budg/man/budgmanag/budgmanag_en.html" ��http://www.cc.cec/budg/man/budgmanag/budgmanag_en.html�.


�	Po členu 185 finančne uredbe.


�	Dif.= diferencirana sredstva / nedif. = nediferencirana sredstva.


�	Efta: Evropsko združenje za prosto trgovino.


�	Države kandidatke in po potrebi potencialne države kandidatke iz Zahodnega Balkana.


�	Zneski so odvisni od dogovora o finančnem programiranju za proračunsko vrstico 08 02 02 03.


�	Tehnična in/ali upravna pomoč ter odhodki za podporo izvajanja programov in/ali ukrepov EU (prej vrstice „BA“), posredne raziskave, neposredne raziskave.


�	Tehnična in/ali upravna pomoč ter izdatki za podporo pri izvajanju programov in/ali ukrepov EU (prej vrstice „BA“), posredne raziskave, neposredne raziskave.


�	PU = pogodbeni uslužbenec; LU = lokalni uslužbenec; NNS = napoteni nacionalni strokovnjak; ZU = začasni uslužbenec; MSD = mladi strokovnjak na delegaciji. .


�	Dodatna zgornja meja za zunanje sodelavce v okviru odobritev za poslovanje (prej vrstice BA).


�	Glejte točki 19 in 24 Medinstitucionalnega sporazuma.


�	Belgija, Bolgarija, Češka republika, Danska, Nemčija, Estonija, Irska, Grčija, Španija, Francija, Italija, Hrvaška, Ciper, Latvija, Litva, Madžarska, Malta, Nizozemska, Avstrija, Poljska, Portugalska, Romunija, Slovenija, Finska in Švedska ter Islandija, Izrael, Norveška, Švica in Turčija.





SL

 
SL


